**Alexandrei**

*George Pena*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când vei veni, suflețele, la mine,

să te îmbraci cu liniște şi tăcere

şi mai cu seamă, inima din tine

s-o laşi să bată-n voie cu sfâşiere.

Am să te-aștept năucit în mâhnirea

spulberată între distanțe acum;

așa cum m-a îndumnezeit iubirea

din nori și din stele am să te-adun.

Să aduci surâsuri vestite de buze,

ochii tăi să clipească ceva nefiresc;

şi dacă-s sfios, azi, să nu te-amuze

că în sărutări, eu, am să te zidesc.

Și am să tot uit capriciile asedierii,

mereu întârzierile vor fi prelungi;

ai să mă stingi cu prima ivire a verii,

cu liniile tale fine – calde și lungi.